Diari Oficial de la Generalitat Valenciana


Sumari del DOGV 5070, del 12-08-2005 (2005/8757)

RESOLUCIÓ de 19 de juliol del 2005, de la Sotssecretaria de la Conselleria d'Economia, Hisenda i Ocupació, per la qual s'autoritza l'entrada en funcionament de la unitat registral telemàtica de la Conselleria d'Economia, Hisenda i Ocupació.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5070

Data del DOGV
:   12-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/8757


Data del document
:   19-07-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * registre de documents
    * procediment administratiu
    * telemàtica
    * relació administració-administrat

RESOLUCIÓ de 19 de juliol del 2005, de la Sotssecretaria de la Conselleria d'Economia, Hisenda i Ocupació, per la qual s'autoritza l'entrada en funcionament de la unitat registral telemàtica de la Conselleria d'Economia, Hisenda i Ocupació. [2005/8757]
  
El Decret 18/2004, de 13 de febrer del 2004, de creació del Registre Telemàtic i regulació de les Notificacions Telemàtiques de la Generalitat Valenciana en la disposició addicional primera establix que correspon a les sotssecretaries de cada conselleria, a les entitats autònomes i a les entitats de dret públic de la Generalitat Valenciana, autoritzar l'entrada en funcionament de les unitats registrals telemàtiques que en depenen, per a la tramitació de procediments per via telemàtica, amb un informe previ preceptiu de la Secretaria Autonòmica de Telecomunicacions i Societat de la Informació.
  
També establix, en la disposició addicional tercera, que, amb caràcter previ a la posada en marxa de la tramitació telemàtica de cada procediment administratiu previst en l'annex de la norma esmentada o que, en el futur s'hi incorpore, la Secretaria Autonòmica de Telecomunicacions i Societat de la Informació emetrà un informe preceptiu i vinculant sobre l'adequació des del punt de vista tecnològic a la tramitació telemàtica i sobre les mesures que resulte necessari implementar per a això.
  
La Resolució de 15 d'abril del 2004, de la Secretaria Autonòmica de Telecomunicacions i Societat de la Informació, en desplegament de l'article 3.3 del decret mencionat establix les mesures tècniques i organitzatives necessàries que, amb caràcter general, hauran de reunir les unitats registrals telemàtiques i tots els procediments administratius perquè siguen susceptibles de tramitació telemàtica a través del Registre Telemàtic de la Generalitat Valenciana.
  
En virtut d'això, i per a l'adequat compliment de les normes mencionades, resolc
  
Primer. Compliment de tràmits
  
La Unitat Registral Telemàtica de la Conselleria d'Economia, Hisenda i Ocupació reunix totes les característiques organitzatives i tècniques necessàries per a la seua posada en servici.
  
S'han complit els tràmits preceptius relacionats amb la sol'licitud de certificats d'aplicacions i servidors i informes preceptius, que han resultat tots ells favorables.
  
Segon. Posada en marxa de la unitat registral telemàtica
  
D'acord amb el que preveu la disposició addicional primera del Decret 18/2004, autoritze l'entrada en funcionament de la unitat registral telemàtica de la Conselleria d'Economia, Hisenda i Ocupació.